CELEX: 32021R0028
Language: sk
Date: 2021-01-14 00:00:00
Title: Vykonávacie nariadenie Komisie (EÚ) 2021/28 zo 14. januára 2021, ktorým sa mení nariadenie Rady (ES) č. 1362/2000, pokiaľ ide o colnú kvótu Únie na banány s pôvodom v Mexiku

15.1.2021   
               
               
                  SK
               
               
                  Úradný vestník Európskej únie
               
               
                  L 12/1
               
            
         VYKONÁVACIE NARIADENIE KOMISIE (EÚ) 2021/28
         zo 14. januára 2021,
         ktorým sa mení nariadenie Rady (ES) č. 1362/2000, pokiaľ ide o colnú kvótu Únie na banány s pôvodom v Mexiku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1362/2000 z 29. júna 2000, ktorým sa pre Spoločenstvo vykonávajú colné ustanovenia rozhodnutia Spoločnej rady č. 2/2000 podľa Dočasnej dohody o obchodných a s obchodom súvisiacich otázkach medzi Európskym spoločenstvom a Spojenými štátmi mexickými (1), a najmä na jeho článok 4,
         keďže:
         
                     (1)
                  
                  
                     So zreteľom na pristúpenie Chorvátska k Európskej únii 1. júla 2013 Rada rozhodnutím (EÚ) 2019/573 (2) uzavrela v mene Európskej únie a jej členských štátov tretí dodatkový protokol k Dohode o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej (3), ktorý bol podpísaný 27. novembra 2018 a nadobudol platnosť 1. marca 2020.
                  
               
                     (2)
                  
                  
                     Rozhodnutím (EÚ) 2019/104 (4) Rada schválila pozíciu, ktorá sa má v mene Európskej únie prijať v Spoločnej rade zriadenej Dohodou o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej a ktorá sa týka zmien dohody potrebných na účely zohľadnenia pristúpenia Chorvátska k Únii.
                  
               
                     (3)
                  
                  
                     V rozhodnutí Spoločnej rady EÚ – Mexiko č. 1/2020 (5) sa stanovuje zvýšenie colnej kvóty Únie uplatniteľnej na čerstvé banány s pôvodom v Mexiku na prepustenie do voľného obehu v Únii.
                  
               
                     (4)
                  
                  
                     Nariadenie (ES) č. 1362/2000 by sa preto malo zmeniť s cieľom implementovať zvýšenie colnej kvóty stanovenej v rozhodnutí Spoločnej rady EÚ – Mexiko č. 1/2020. Keďže colná kvóta na banány na rok 2020 bola vyčerpaná, dodatočnému objemu na uvedený rok musí byť pridelené individuálne poradové číslo.
                  
               
                     (5)
                  
                  
                     S cieľom vyhnúť sa zbytočnému odkladu pri uplatňovaní tejto colnej kvóty by toto nariadenie malo nadobudnúť účinnosť čo najskôr a malo by sa retroaktívne uplatňovať od tretieho dňa po uverejnení rozhodnutia Spoločnej rady EÚ – Mexiko č. 1/2020 v Úradnom vestníku Európskej únie.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Príloha k nariadeniu (ES) č. 1362/2000 sa mení takto:
            
                        1.
                     
                     
                        Riadok s poradovým číslom 09.1834 sa nahrádza takto:
                        
                                    Poradové č.
                                 
                                 
                                    Číselný znak KN
                                 
                                 
                                    Opis
                                 
                                 
                                    Objem ročnej colnej kvóty (čistá hmotnosť, ak nie je uvedené inak)
                                 
                                 
                                    Clo v rámci colnej kvóty (% zníženia)
                                 
                              
                                    „09.1834
                                 
                                 
                                    0803 90 10 
                                 
                                 
                                    Čerstvé banány (s výnimkou plantajnov)
                                 
                                 
                                    Do 31. decembra 2020:
                                    2 000  ton;
                                    od 1. januára 2021:
                                    2 010  ton
                                 
                                 
                                    Uplatňuje sa pevne stanovené clo“;
                                 
                              
                  
                        2.
                     
                     
                        Medzi riadok s poradovým číslom 09.1834 a riadok s poradovým číslom 09.1847 sa vkladá sa tento riadok:
                        
                                    Poradové č.
                                 
                                 
                                    Číselný znak KN
                                 
                                 
                                    Opis
                                 
                                 
                                    Objem ročnej colnej kvóty (čistá hmotnosť, ak nie je uvedené inak)
                                 
                                 
                                    Clo v rámci colnej kvóty (% zníženia)
                                 
                              
                                    „09.1838
                                 
                                 
                                    0803 90 10 
                                 
                                 
                                    Čerstvé banány (s výnimkou plantajnov)
                                 
                                 
                                    Od 13. augusta 2020
                                    do 31. decembra 2020:
                                    10 ton
                                 
                                 
                                    Uplatňuje sa pevne stanovené clo“
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 13. augusta 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. januára 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 157, 30.6.2000, s. 1.
         
            (2)  Rozhodnutie Rady (EÚ) 2019/573 z 8. apríla 2019 o uzavretí tretieho dodatkového protokolu k Dohode o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej na účely zohľadnenia pristúpenia Chorvátskej republiky k Európskej únii, v mene Európskej únie a jej členských štátov (Ú. v. EÚ L 100, 11.4.2019, s. 3).
         
            (3)  Ú. v. EÚ L 325, 20.12.2018, s. 3.
         
            (4)  Rozhodnutie Rady (EÚ) 2019/104 z 22. mája 2018 o pozícii, ktorá sa má v mene Európskej únie prijať v Spoločnej rade EÚ – Mexiko zriadenej Dohodou o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej, pokiaľ ide o zmeny rozhodnutí Spoločnej rady č. 2/2000 a č. 2/2001 na účely zohľadnenia pristúpenia Chorvátskej republiky k Európskej únii (Ú. v. EÚ L 21, 24.1.2019, s. 23).
         
            (5)  Rozhodnutie Spoločnej Rady EÚ – Mexiko č. 1/2020 z 31. júla 2020, ktorým sa mení rozhodnutie č. 2/2000 [2020/1180], Ú. v. EÚ L 259, 10.8.2020, s. 40.